OpenLLM-France/wikimedia huggingface dataset:
# Operació Argus

L'operació Argus va ser una missió secreta dedicada a realitzar proves nuclears i de míssils, efectuada entre l'agost i el setembre de 1958 a l'Oceà Atlàntic Sud per l'Agència de Defensa Nuclear dels Estats Units d'Amèrica, en col·laboració amb la missió espacial de l'Explorer 4. L'operació Argus es va executar entre les proves de l'Operació Hardtack I i Operació Hardtack II. En aquestes proves va participar la corporació aeronàutica Lockheed Corporation i la Comissió de l'Energia Atòmica dels Estats Units. El temps dedicat a les proves va estar substancialment supeditat a la inestabilitat política del moment, en què s'estudiava prohibir les proves nuclears atmosfèriques i exoatmosfèriques. En conseqüència, les proves es van reduir a mig any, en lloc de durar un o dos anys com és habitual.

## Les proves

Aproximadament a 1.800 quilòmetres de Ciutat del Cap, a Sud-àfrica, l'USS Norton Sound va llançar tres míssils X-17A armats amb caps nuclears d'1,7 quilotones W-25 cap a les capa més alta de l'atmosfera, on va tenir lloc l'explosió nuclear de gran altitud. A causa de l'Anomalia de l'Atlàntic Sud, el cinturó de Van Allen està més proper a la superfície de la Terra en aquesta regió, i això sumat a l'extraordinària altitud de les proves, va evitar exposar al personal a qualsevol radiació ionitzant.
Els programes de mesura es van coordinar mitjançant satèl·lits artificials, coets i aeronaus, i des de la superfície mitjançant estacions de l'equip nord-americà i també d'altres governs i agències.
Les proves les va proposar en Nicholas Christofilos de l'equip del Laboratori de Radiació de Lawrence (ara Lawrence Livermore National Laboratory) amb l'objectiu de demostrar la teoria de Christofilos, que argumentava que una detonació nuclear a gran altitud podria crear un cinturó de radiació a l'extrem superior de les capes més altes de l'atmosfera. Aquests cinturons podrien tenir un efecte similar als cinturons de radiació de Van Allen. Aquestes radiacions van ser estudiades per a un possible ús bèl·lic, ja que són capaces d'anul·lar les comunicacions de ràdio.

## Referències

* ↑ US Defense Threat Reduction Agency. "Operation ARGUS Arxivat 2007-09-27 a Wayback Machine.." DTRA Fact Sheets, July 2007.

## Bibliografia

* Jones, Doyle, Berkhouse, Calhoun, Martin, and Tempo. DNA 6039F: United States Atmospheric Nuclear Weapons Tests, Nuclear Test Personnel Review. Defense Nuclear Agency on behalf of Department of Defense. Prepared by Santa Barbara, Califòrnia, 1982.
* Chun, Lt Col Clayton K. S. Shooting down a "Star": Program 437, the US Nuclear ASAT System and Present-Day Copycat Killers Arxivat 2006-05-16 a Wayback Machine.. College of Aerospace Doctrine Research and Education. April, 2000, Maxwell Air Force Base, Alabama.

## Enllaços externs

* Vídeo gravat durant l'operació Argus
# Anacampseros rhodesica

Anacampseros rhodesica és una espècie de planta amb flors del gènere Anacampseros dins la família de les anacampserotàcies.

## Descripció

És una planta nana, perenne, amb moltes branques curtes simples agrupades de fins a 3 cm de llarg.
Les fulles són sèssils, d'1 × 2 mm, carnoses, de color verd. Té moltes estípules, de color platejat, ovades a rodones, de 2,5 × 2 mm, superposades que semblen escates, ocultant les tiges i les fulles.
Les flors són terminals, solitàries, de color rosa, albercoc o blanc, sovint amagades per les bràctees, però visibles quan floreixen en condicions humides. Les flors són de curta durada i només s'obren a la tarda.

## Distribució

Planta endèmica de Zimbàbue i el nord de Botswana. Creix en escletxes i bancals de terra poc profunds sobre afloraments rocosos nus.

## Taxonomia

Anacampseros rhodesica va ser descrita per primer cop l'any 1903 a la publicació del Reial Jardí Botànic de Kew Bulletin of Miscellaneous Information, pel botànic anglès Nicholas Edward Brown (1849-1934).
Aquesta espècie fou coneguda amb aquest nom fins al 1994, any en què el botànic anglès Gordon Douglas Rowley (1921-2019) va crear el gènere Avonia i la hi va incloure (Avonia rhodesica). A partir de l'any 2010 va tornar al gènere Anacampseros i va passar a la família de les anacampserotàcies com a conseqüència de les investigacions de Reto Nyffeler i Urs Eggli publicades a la revista Taxon.

### Sinònims

Els següents noms científics són sinònims d'Anacampseros rhodesica:
* Sinònims homotípics
* Avonia rhodesica (N.E.Br.) G.D.Rowley
* Sinònims heterotípics
* Anacampseros bremekampii Poelln.
* Anacampseros decipiens Poelln.

## Referències

* 1 2 3 «Anacampseros rhodesica» (en anglès). Plants of the World Online. Royal Botanic Gardens. Kew. [Consulta: 12 gener 2023].
* ↑ «Anacampseros rhodesica N.E. Br.». Flora of Zimbabwe.
* ↑ Dreher, Rodgerson i Young, 2014, p. 105.
* ↑ Nyffeler, Reto; Eggli, Urs «New familial classification of Portulacineae Disintegrating Portulacaceae: A new familial classification of the suborder Portulacineae (Caryophyllales) based on molecular and morphological data». Taxon, vol. 59, núm.1, 2-2010, pàg. 227-240.

## Bibliografia

* Dreher, Hagen; Rodgerson, Chris; Young, Andrew «A new combination and the description of a new species in the section Avonia of the genus Anacampseros (Anacampserotaceae)». Bradleya, núm. 32, 2014, pàg. 105–111. DOI: 10.25223/brad.n32.2014.a4.
# Cantherhines melanoides

Cantherhines melanoides és una espècie de peix de la família dels monacàntids i de l'ordre dels tetraodontiformes.

## Hàbitat

És un peix marí, de clima tropical i demersal.

## Distribució geogràfica

Es troba a Queensland (Austràlia).

## Observacions

És inofensiu per als humans.

## Referències

* ↑ Swainson W., 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ World Register of Marine Species (anglès)
* 1 2 3 «Cantherhines melanoides» (en anglès). FishBase. Froese, Rainer; Pauly, Daniel (editors).

## Bibliografia

* Bussing, W.A. i R.J. Lavenberg, 1995. Monacanthidae. Cachúas, lijas. p. 1278-1280. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hutchins, J.B., 1984. Monacanthidae. A: W. Fischer i G. Bianchi (eds.) FAO species identification sheets for fishery purposes. Western Indian Ocean (Fishing Area 51). Vol. 3. FAO, Roma. pag. var.
* Hutchins, J.B., 2001. Monacanthidae. Filefishes (leatherjackets). p. 3929-3947. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Randall, J. E., 1964: A revision of the filefish genera Amanses and Cantherhines. Copeia 1964 (núm. 2): 331-361.
* Tortonese, E., 1979. Monacanthidae. p. 643. A: J. C. Hureau i Th. Monod (eds.) Check-list of the Fishes of the north-eastern Atlantic and of the Mediterranean (CLOFNAM). UNESCO, París. Vol. 1.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sucker Punch

Sucker Punch és una pel·lícula estatunidenca d'acció i fantasia escrita per Steve Shibuya i Zack Snyder. Es va estrenar l'any 2011 i va ser dirigida per Zack Snyder, la seva primera pel·lícula amb una història pròpia.
La pel·lícula compta amb un repartiment coral format per les actrius Emily Browning, Abbie Cornish, Jena Malone, Vanessa Hudgens i Jamie Chung. La pel·lícula segueix la història d'una jove a la dècada de 1950 a punt de ser lobotomitzada i el seu intent d'escapar d'un hospital psiquiàtric juntament amb les seves companyes.
Sucker Punch opera en tres nivells: primer una realitat, després una realitat subterrània on la sala de psiquiatria és un estrany bordell, i per acabar, un nivell format per un món de somni on tenen lloc seqüències d'acció fora del temps i espai. Zack Snyder va dir que la pel·lícula és una crítica al sexisme de la cultura geek i a la conversió de les dones en mers objectes.

## Argument

Arran de la mort de la seva mare i, més tard, de la seva germana en un tràgic incident, la Baby Doll (Emily Browning), una noia de 20 anys, és internada en una institució per a malalts mentals. Amb l'objectiu d'ocultar els fets, el seu padrastre suborna en Blue (Oscar Isaac), un dels interns, perquè falsifiqui la firma de la doctora Gorski (Carla Gugino) i li practiquin una lobotomia. La noia, per a suportar la crua realitat del centre, es crea un món irreal i alhora fantàstic on ha de trobar, amb l'ajuda de les seves companyes, l'Amber (Jamies Chung), la Blondie (Vanessa Hudgens), la Rockera (Jena Malone) i la germana de la Rocket, l'estrella del xou, Sweet Pea (Abbie Cornish) cinc objectes per a aconseguir la llibertat. La realitat alternativa de la Baby Doll converteix el manicomi en un bordell, i la recerca dels objectes en una guerra ambientada en un món futurista. Baby Doll, tancada contra la seva voluntat, no perd les ganes de sobreviure, de lluitar per la seva llibertat.
Una pel·lícula lliure, una filigrana operística i excessiva, una barreja de videojoc d'última generació, burlesca, amb barreja d'animació oriental, rock alternatiu i còmic.

## Repartiment

* Emily Browning com la Babydoll.
* Abbie Cornish com la Sweet Pea.
* Jena Malone com la Rocket.
* Vanessa Hudgens com la Blondie.
* Jamie Chung com l'Amber.
* Carla Gugino com la Dra. Veran Gorski/Madame Gorski.
* Scott Glenn com L'home savi/el General/el conductor de l'autobús.
* Oscar Isaac com en Blue Jones.
* Jon Hamm com el Doctor/El Gran Apostador.

## Referències

* ↑ Sperling, Nicole «Zack Snyder: 'Watchmen' director discusses his next film». Entertainment Weekly, 03-04-2009. Arxivat de l'original el 2009-04-05 [Consulta: 3 maig 2009].
* ↑ S, X. «'Sucker Punch', un '300' de blonda i puntes». Ara, 25-03-2011. [Consulta: 15 octubre 2023].
* ↑ Bartyzel, Monika. Girls on Film: Faux Feminism in 'Sucker Punch (en anglès), 2011.
# Australopericoma falcata

Australopericoma falcata és una espècie d'insecte dípter pertanyent a la família dels psicòdids.

## Descripció

* El mascle fa entre 0,90-0,92 mm de llargària a les antenes, mentre que les ales li mesuren 1,98-2,03 de longitud i 0,70-0,75 d'amplada.
* Absència d'òrgans sensorials al tòrax del mascle.
* La femella no ha estat encara descrita.

## Distribució geogràfica

Es troba a Sud-amèrica: Veneçuela.

## Referències

* ↑ uBio (anglès)
* 1 2 3 Laurence W. Quate i Brian V. Brown, 2004. Revision of Neotropical Setomimini (Diptera: Psychodidae: Psychodinae). Contributions in Science, núm. 500, pàgs. 1–117. Natural History Museum of Los Angeles County. «PDF».
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)
# La part positiva de les coses

La part positiva de les coses (títol original en anglès, Silver Linings Playbook) és una pel·lícula dramàtica del gènere comèdia romàntica estatunidenca del 2012, dirigida per David O. Russell, amb guió de Russell, adaptada de la novel·la The Silver Linings Playbook, de Matthew Quick. La pel·lícula la protagonitzen Bradley Cooper i Jennifer Lawrence, amb Robert De Niro, Jacki Weaver, Anupam Kher, Julia Stiles y Chris Tucker en papers secundaris.
La part positiva de les coses va estrenar-se en el Festival Internacional de Cinema de Toronto el 8 de setembre de 2012, i als cinemes dels Estats Units el 16 de novembre del mateix any. Jennifer Lawrence va endur-se el premi Oscar 2013 a la millor actriu pel seu paper com a Tiffany Maxwell.

## Argument

Després de passar vuit mesos en una institució mental per agredir l'amant de la seva dona, Pat (Bradley Cooper) torna sense res a viure a casa dels seus pares (Robert De Niro i Jacki Weaver). Determinat a tenir una actitud positiva i recuperar la seva ex-dona, el món de Pat comença a trontollar quan coneix Tiffany (Jennifer Lawrence), una noia també amb problemes mentals i amb no gaire bona fama al barri. Malgrat la seva mútua desconfiança inicial, entre ells aviat es desenvoluparà un vincle molt especial que els ajudarà a trobar en les seves vides el costat positiu de les coses.

## Repartiment

* Bradley Cooper: Patrick "Pat" Solitano Jr.
* Jennifer Lawrence: Tiffany Maxwell
* Robert De Niro: Patrizio "Pat Sr." Solitano
* Jacki Weaver: Dolores Solitano
* Chris Tucker: Danny McDaniels
* Julia Stiles: Veronica Maxwell
* Anupam Kher: Dr. Cliff Patel
* Brea Bee: Nikki Solitano
* Shea Whigham: Jake Solitano
* John Ortiz: Ronnie
* Paul Herman: Randy
* Dash Mihok: Policia Keogh

## Premis i nominacions
### Premis

* 2013: Oscar a la millor actriu per Jennifer Lawrence
* 2013: Globus d'Or a la millor actriu musical o còmica per Jennifer Lawrence
* 2013: BAFTA al millor guió adaptat per David O. Russell

### Nominacions

* 2013: Oscar a la millor pel·lícula
* 2013: Oscar al millor director per David O. Russell
* 2013: Oscar al millor actor per Bradley Cooper
* 2013: Oscar al millor actor secundari per Robert De Niro
* 2013: Oscar a la millor actriu secundària per Jacki Weaver
* 2013: Oscar al millor guió adaptat per David O. Russell
* 2013: Oscar al millor muntatge per Jay Cassidy i Crispin Struthers
* 2013: Globus d'Or a la millor pel·lícula musical o còmica
* 2013: Globus d'Or al millor actor musical o còmic per Bradley Cooper
* 2013: Globus d'Or al millor guió per David O. Russell
* 2013: BAFTA al millor actor per Bradley Cooper
* 2013: BAFTA a la millor actriu per Jennifer Lawrence

## Referències

* ↑ Títol català
* ↑ «Filmaffinity» (en castellà).

## Enllaços externs

* La part positiva de les coses - Lloc web oficial
* Silver Linings Playbook a IMdB
# Operació Nèmesi

L'Operació Nèmesi (en armeni: «Նեմեսիս» գործողություն Nemesis gortsoghut'iun) va ser una operació encoberta i una campanya d'assassinats dels Daixnak realitzada entre 1920 i 1922, durant la qual diversos ex-polítics i militars otomans van ser assassinats pel seu paper en el genocidi armeni, així com figures azerbaidjanes per a la massacre dels armenis a Bakú el 1918. La primera llista estava formada per 650 noms, que van baixar a 41 i, finalment, als set que consideraven els principals criminals.
Armin Garo, Aaron Sachaklian i Shahan Natali són considerats els arquitectes d'aquesta operació. Va rebre el nom de la deessa grega de la venjança divina, Nèmesi.
En resposta a la manca de càstig jurídic, els armenis van assassinar Mehmet Talat Paixà i Said Halim Pasha Grans Visirs de l'Imperi Otomà, Djemal Paixà, exministre de la Marina, Fatali Khan Khoyski, Primer Ministre de l'Azerbaidjan, Behbud Khan Javanshir, Ministre de l'Interior de l'Azerbaidjan, Behaeddin Shakir, membre fundador del Comité per a la Unió i el Progrés, Cemal Azmi, valí del Vilayet de Trebisonda.

## Referències

* 1 2 3 Monet, Xavier. «'Operació Nèmesi': ull per ull». El Periódico, 17 d’abril 2015. [Consulta: 7 març 2021].
# Chiloglanis anoterus

Chiloglanis anoterus és una espècie de peix de la família dels mochòkids i de l'ordre dels siluriformes.

## Morfologia

Els mascles poden assolir els 9 cm de llargària total.

## Distribució geogràfica

Es troba a Àfrica: conques dels rius Pongolo i Incomati.

## Referències

* 1 2 «Chiloglanis anoterus» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Gosse, J.-P., 1986. Mochokidae. p. 105-152. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, MRAC, Tervuren; i ORSTOM, París. Vol. 2.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D. i T.R. Roberts, 1992. Mochokidae. p. 500-563. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest. Vol. 2. Coll. Faune Tropicale núm. 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Paugy, D. i T.R. Roberts, 2003. Mochokidae, p. 195-268 a C. Lévêque, D. Paugy i G.G. Teugels (eds.) Faune des poissons d'eaux douce et saumâtres de l'Afrique de l'Ouest, vol. 2. Coll. Faune et Flore tropicales 40. Musée Royal de l'Afrique Centrale, Tervuren, Flandes, Museum National d'Histoire Naturalle, París, França i Institut de Recherche pour le Développement, París, França. 815 p.
* Vigliotta, T. R. «A phylogenetic study of the African catfish family Mochokidae (Osteichthyes, Ostariophysi, Siluriformes), with a key to genera» (en anglès). Proceedings of the Academy of Natural Sciences of Philadelphia, 157, 1, 2008, pàg. 73-136. DOI: 10.1635/0097-3157(2008)157[73:APSOTA]2.0.CO;2.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Premi Mitrofan

El premi Mitrofan ‘al millor llibre de l'any’, donat a Perpinyà, és concedit anualment per un jurat format per l'escriptor rossellonès Joan-Daniel Bezsonoff i Montalat.
Aquest premi, sense aportació econòmica, s’atorga des de l’any 2010 i és concedit anualment al mes de novembre o desembre per un jurat format per l'escriptor. El nom del premi és un homenatge al seu avi rus Mitrofan Bezsonov (Митрофан Безсонов).
El jurat compta amb: Joan-Daniel Bezsonoff, novel·lista; Daniel Valls, coronel, c.r; Maurice Leccia, periodista; Anatole Vidal, industrial i Joris Van Rensburg, diplomàtic

## Obres premiades

* 2010    Memòries d’un porc de Santiago Díaz
* 2011     Els castellans de Jordi Puntí
* 2012     Viatge pel meu país de Joan Garí
* 2013     Països d’Ultramar de Joan Carles Martí Casanova
* 2014     Histoire buissonnière de la littérature d’oc d’Yves Rouquette
* 2015     Picadura de Barcelona d’ Adrià Pujol Cruells
* 2016    El món d’Horaci de Vicenç Pagès Jordà
* 2017    La llesqueta del septentrió d’Aleix Renyé
* 2018    Vicenç Pagès Jordà pel conjunt de la seva obra
* 2019     La Ilíada (traducció) de Montserrat Ros a títol pòstum
* 2020            desert
* 2021            desert
* 2022    L'ultima estate in città de Gianfranco Calligarich
* 2023      Els dies previs de Lluís Muntada
* 2024  Canigó Blues de Carles Sarrat

## Referències

* ↑ «La venjança no és ni ètica ni estètica». Vilaweb, 20-02-2017.
* ↑ «article Diari de Girona». Diari de Girona, 08-07-2007. [Consulta: 1r gener 2025].
* ↑ «Martí Casanova». Memòria digital de Elche-Elx, 02-06-2017.
* ↑ «Els dies previs de Lluís Muntada». Vilaweb, 25-01-2024.
# Operació Chammal

L'Operació Chammal (Opération Chammal en francès) és el nom de l'operació militar francesa, actualment en curs, per contenir l'expansió de l'Estat Islàmic a l'Iraq, així com per donar suport a l'exèrcit iraquià. El seu nom prové del Xamal (Chammal en francès), un vent provinent del nord-oest que passa per Iraq i el Golf Pèrsic. L'operació es limita als atacs aeris; el president francès François Hollande va exposar que no es farien servir forces terrestres en aquest conflicte. La fragata francesa Jean Bart es va unir a les operacions com a escorta de les naus americanes.
El 14 de novembre de 2015 l'Estat Islàmic va anunciar l'autoria dels atemptats de París del dia anterior, exposant que eren conseqüència directe de l'Operació Chammal.

## Referències

* ↑ «Iraq: The French Operation is called Chammal» (en francès), 20-09-2014. [Consulta: 25 setembre 2014].
* ↑ «France plans further air strikes against IS: President», 19-09-2014. Arxivat de l'original el 2014-09-23. [Consulta: 22 setembre 2014].
* ↑ «Chammal : La Frégate Jean Bart Intègre la Task Force 50» (en francès). colsbleus.fr, 30-10-2014. [Consulta: 2 novembre 2014].
* ↑ «ISIS expresses fury over French airstrikes in Syria; France says they will continue». CTV News, 14-11-2015.
# Dharius

Alan Alejandro Maldonado Tamez, més conegut com a Dharius, (Monterrey, 24 de setembre de 1984) és un raper mexicà. Formava part del grup Cartel de Santa. Després va deixar Sony Music per signar per RCA Records va publicar el seu primer àlbum com a solista "Directo Hasta Arriba". El seu estil és relaxat, gangsta i tranquil.

## Discografia
### Amb Cartel de Santa

* Cartel de Santa (2002)
* Vol. II (2004)
* Volumen Prohibido (2006)
* Vol. IV (2008)
* Sincopa (2010)
* Me Atizo Macizo tour en vivo desde el D.F. (2012)

### En solitari

* 2014: Directo Hasta Arriba (RCA Records)
* 2018: Mala Fama, Buena Vidha (Sony Music)

## Referències

* ↑ «Dharius se presentara en Merida». Arxivat de l'original el 2020-03-28. [Consulta: 25 maig 2018].
* ↑ «Dharius - billboard.com». Arxivat de l'original el 2018-05-23. [Consulta: 25 maig 2018].
* ↑ Dharius - Discogs
* ↑ «Cartel de Santa nominado los Latin Grammys». Arxivat de l'original el 2017-07-31. [Consulta: 25 maig 2018].